**Referat**

Trykkefrihedsselskabets generalforsamling

Lørdag d. 23. marts 2019 kl. 14 i Vartov

Aia Fog bød velkommen, og vi indledte med at synge ”Den blå anemone”

1. Valg af Dirigent: Thomas Suneson valgt med akklamation. Dirigenten konstaterede, at generalforsamlingen var lovlig indkaldt.
2. Bestyrelsens beretning. Aia fremlagde bestyrelsens beretning for det forløbne år, se vedhæftede beretning. Meddelte at Selskabets Sapphopris 2019 vil blive tildelt Tommy Robinson, prisuddelingen vil finde sted i København den 14. september i år. Over 101 nye medlemmer i 2018. Livlig debat om beretningen.
3. Fremlæggelse af regnskab til godkendelse og fremlæggelse af budget. Kirsten Valeur fremlagde regnskabet. Resultat for 2018 udviste et driftsunderskud på 86.278 kr. som følge af faldende indtægter på ca. 50.000 kr. i forhold til året før. Også større udgifter som følge af en række dyre arrangementer, Folkemødet på Bornholm, Sapphopristildelingen til Douglas Murray samt formandsreception for Katrine Winkel Holm. Stigning i antal husstandsmedlemskaber og som nævnt 101 nye medlemmer i 2018. Regnskabet er udsendt til medlemmer forud for generalforsamlingen. Selskabets revisor Ole Gerstrøm har godkendt regnskabet. Debat. Regnskabet blev godkendt af generalforsamlingen. Der blev ikke fremlagt budget, men et sådant vil blive sendt ud til medlemmerne. Dirigenten konstaterede, at der var tilfredshed med beretningen
4. Fastsættelse af kontingent for det kommende foreningsår: Bestyrelsen indstiller uændret kontingent på 400 kr. per medlem og 200 kr. for pensionister og studerende. Der var debat om forslag om kontingentforhøjelse. Vedtaget uændret kontingent.
5. Forslag om vedtægtsændringer. Forslagene var en konsekvensændring af vedtægtsændringerne vedtaget i december 2018, der efterlod tvivl om andre paragraffer. Dirigent spurgte, om vedtægtsændringer kan vedtages under et. Det blev godkendt. Vedtægtsændringerne blev vedtaget under et.
6. Valg af formand. Aia Fog blev valgt med akklamation.
7. Valg af 4 bestyrelsesmedlemmer samt 2 (3) suppleanter. Genopstiller til bestyrelsen: Kit Louise Strand, Marianne Horsebøg og Torben Mark Pedersen. Anders Peter Johnsen stiller op. Alle fire blev valgt ved fredsvalg. Til suppleant opstillede Katrine Winkel Holm og Billy Malmgren. De to opstillede blev valgt ved fredsvalg som suppleanter.
8. Valg af revisor. Ole Gerstrøm modtager genvalg.
9. Eventuelt. Katrine Winkel Holm foreslog, at de nyvalgte til bestyrelsen som fuldgyldigt medlem og som suppleant præsenterede sig. Det gjorde de. Dirigenten takkede for god ro og orden. Overdrog afslutningen af generalforsamlingen til formanden.